b'\n_START_ARTICLE_\nAndrej Karlin\n_START_SECTION_\n\xc5\xa0kofovsko geslo\n_START_PARAGRAPH_\nVate zaupam, Gospod\n_START_SECTION_\n\xc5\xbdivljenjepis\n_START_PARAGRAPH_\nRodil se je v Stari Loki na Gorenjskem. \xc5\xa0tudiral je v Ljubljani in v Rimu, kjer je doktoriral iz kanonskega in civilnega prava ._NEWLINE_Po vrnitvi iz Rima je bil verou\xc4\x8ditelj, prefekt in kasneje ravnatelj Alojzijevi\xc5\xa1\xc4\x8da v Ljubljani (1905-1910) ter stolni kanonik (1900-1910).\n_START_SECTION_\n\xc5\xa0kofovska slu\xc5\xbeba\n_START_PARAGRAPH_\nLeta 1910 je bil imenovan za tr\xc5\xbea\xc5\xa1ko-koprskega \xc5\xa1kofa, katerega poslanstvo je opravljal med 6. februarjem 1911 in 15. decembrom 1919. Po prvi svetovni vojni je bil prisiljen odstopiti zaradi pritiskov narodnostno nestrpnih italijanskih zasedbenih oblasti. Na dan odstopa je postal naslovni \xc5\xa1kof Themiscyre. Po izsiljenem odstopu se je umaknil v Kraljevino SHS._NEWLINE_Pape\xc5\xbe Pij XI. ga je 6. junija 1923 imenoval za lavantinskega \xc5\xa1kofa. _NEWLINE_V \xc4\x8dasu njegove pastirske slu\xc5\xbebe sta pri\xc5\xa1li pod upravo lavantiske \xc5\xa1kofije koro\xc5\xa1ki dekaniji Dravograd in \xc4\x8crna, ter prekmurski dekaniji Lendava in Murska Sobota, kjer je prepovedal ve\xc4\x8d sakralnih knjig, kot npr. K\xc3\xbczmi\xc4\x8dev katekizem: Kr\xc3\xa1tka summa velikoga katekizmussa._NEWLINE_Pokopan je v cerkvici na Pobre\xc5\xa1kem pokopali\xc5\xa1\xc4\x8du v Mariboru.'